NaiveNeuron/SloPal huggingface dataset:
Drdul, Dominik, poslanec NR SR (2021-11-09):
Ďakujem veľmi pekne za slovo. Vážený pán predsedajúci, pani ministerka, páni poslanci, dovoľte mi, aby som vás informoval o prerokovaní uvedeného návrhu zákona v ústavnoprávnom výbore. Národná rada uznesením č. 906 zo 16. septembra 2021 pridelila návrh zákona na prerokovanie ústavnoprávnemu výboru, ktorý určila aj ako gestorský výbor, a určila lehotu na jeho prerokovanie. Poslanci Národnej rady, ktorí nie sú členmi výboru, ktorému bol návrh zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor návrh zákona prerokoval, súhlasil s ním a odporúčal ho Národnej rade schváliť. Z uznesenia ústavnoprávneho výboru vyplýva trinásť pozmeňujúcich a doplňujúcich návrhov. Gestorský výbor odporúča o nich hlasovať spoločne a schváliť ich. Gestorský výbor zároveň odporúča Národnej rade uvedený návrh zákona schváliť aj ako celok. Správa ústavnoprávneho výboru o prerokovaní návrhu zákona, uverejnená v tlači 636a, bola schválená uznesením ústavnoprávneho výboru č. 377 z 19. októbra 2021. Týmto uznesením ma zároveň výbor ako spravodajcu poveril, aby som na schôdzi Národnej rady informoval o výsledku prerokovania návrhu zákona vo výbore a predkladal návrhy v zmysle príslušných ustanovení rokovacieho poriadku. Pán predsedajúci, otvorte, prosím, rozpravu.
Hrušovský, Pavol, podpredseda NR SR (2011-09-13):
Hlasujeme, páni poslanci, o návrhu prerokovať zákon v druhom čítaní. (Hlasný povzdych spravodajcu. Smiech v sále.) Máte s tým problém, pán poslanec? (Reakcia spravodajcu.) Alebo so sebou? (Smiech v sále.) (Hlasovanie.) 148 prítomných, 77 za, 1 proti, 70 sa zdržalo. Návrh sme schválili. Prosím ďalší návrh.
Dostál, Ondrej, poslanec NR SR (2021-05-04):
Ďakujem, pán podpredseda. Podľa § 83 ods. 4 zákona o rokovacom poriadku Národnej rady hlasovanie o návrhoch zo spoločnej správy výborov a o pozmeňujúcich (zaznievanie gongu) a doplňujúcich návrhoch podaných na schôdzi Národnej rady sa koná najskôr po uplynutí 48 hodín od podania pozmeňujúcich a doplňujúcich návrhov v rozprave, čiže výnimočne dodržíme rokovací poriadok a budeme hlasovať až po 48 hodinách, teda vo štvrtok o 17. hodine.
Radošovský, Marián, poslanec NR SR (2015-03-19):
Ďakujem pekne. Nebudem tu mať dlhé reči. Návrh sa mi celkom pozdáva. Ak by prešiel do druhého čítania, sú tam veci, ktoré možno treba vylepšiť. Ale v konečnom dôsledku návrh má odvahu riešiť to, čo sa tu jednoducho vymklo z rúk. A to je monopolné správanie všetkých prenosových sústav, tých aj nadzemných, aj podzemných, ale v prvom rade nadzemných, pri ktorých napríklad rozšírenie ochranného pásma pred pár rokmi pokladám za veľmi nezmyselné. A keby mali platiť takéto náhrady, tak by vôbec nepožadovali takéto rozšírenie. Ďalšia vec, ktorú ešte spomeniem, je, že pri udržiavaní práve tohoto sa správajú veľmi nekultúrne. To znamená, že nielenže likvidujú tie nálety, ktoré majú povinnosť likvidovať, ale správajú sa aj tak, že likvidujú aj iný majetok bez náhrady. A často sa stáva, keďže outsourcinguje sa vlastne takáto služba, že jednoducho vstupujú na pozemky bez toho, že by si jednoducho len ohlásili vlastníka alebo užívateľa: „Počúvaj, ty hlupák, ideme k tebe, musíš nás trpieť." Takže dá sa tento návrh podporiť s tým teda, že ešte niektoré veci sa dajú potom vylepšiť. Ďakujem.
Nicholsonová, Lucia, podpredsedníčka NR SR (2016-04-22):
Nech sa páči, pán poslanec Dostál.
Danko, Andrej, predseda NR SR (2018-09-14):
Chce sa vyjadriť pán spravodajca? Nie. Tým prerušujem rokovanie o tomto bode programu. Ďalším bodom programu je prvé čítanie o návrhu poslancov Antala, Kresáka, Bastrnáka na vydanie zákona, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov. Návrh zákona má tlač 1091. Návrh na jeho pridelenie na prerokovanie výborom je v rozhodnutí č. 1144. Dávam slovo poslancovi Antalovi, aby návrh zákona uviedol. [Rokovanie o návrhu poslancov Národnej rady Slovenskej republiky Petra Antala, Petra Kresáka a Tibora Bastrnáka na vydanie zákona, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov , tlač 1091.]
B. Bugár, podpredseda NR SR: (2001-10-02):
Pán poslanec, nech sa páči, máte slovo. V. Maňka, poslanec: Ďakujem za slovo. Vážený pán predsedajúci, vážená pani ministerka, vážené kolegyne, vážení kolegovia, dovoľte mi, aby som predložil pozmeňujúci návrh k zákonu o rozpočtových pravidlách, tlač číslo 1078. Ja ho najprv prečítam. Je veľmi stručný. A tento pozmeňujúci návrh sa týka článku 1 bodu číslo 43: V § 29a ods. 7 sa slovo „50 %„ nahrádza „70 %“ a slovo „15 %“ sa nahrádza slovom „25 %“. V pôvodnom zákone je umožnené, aby si obce a vyššie územné celky požičali na plnenie svojich úloh návratné zdroje od bankových inštitúcií tak, že po a) tá suma ich pôžičky neprekročí určitú čiastku. V spoločnej správe je tá čiastka 60 % z bežných príjmov obce za predchádzajúci rok. A po b) táto suma alebo suma ročných splátok návratných zdrojov neprekročí podľa spoločnej správy 25 % skutočných príjmov, bežných príjmov predchádzajúceho rozpočtového roka tejto obce. V normálnych súvislostiach by úplne stačilo, keby sme ponechali bod b). Ja som to tak pôvodne aj vo výbore pre financie, rozpočet a menu navrhoval, lebo to b) je vlastne ročná dlhová služba, tá je podstatná pre obce a mestá, tá je podstatná preto, či obec, mesto sú schopné splácať svoje záväzky. Tá výška je menej podstatná pre obec. Lebo keď si zoberiete výhodný úver a splácate ho tridsať rokov na úplne nízku dlhovú službu, tak to obec zvláda. Keď si zoberiete aj úver relatívne nízky a máte krátkodobú splatnosť a vysoký úrok, tak to nezvláda. To znamená, to b) úplne postačuje, ale ten svoj návrh vo výbore som stiahol preto, lebo sú tu aj určité kritériá maastrichtské a je tu určité kritérium, ktoré nedovolí, aby verejná správa presiahla určité zadlženie, je to 60 % zadlženia verejnej správy ako v priemere na Slovensku. Preto je aj ten môj pozmeňujúci návrh, ktorý hovorí, že by mohla byť verejná správa zaťažená 70 % príjmov, teda výšky príjmov za predchádzajúci rok. Bežných príjmov. Tá čiastka je zvládnuteľná, sám som si to odskúšal v praxi, iné nechcem menovať, niektoré mestá, ktoré majú niekoľkonásobok dnes, ktoré majú problémy, toto percento nebude niesť žiadne problémy pre mestá a obce splatiť. Chcel by som vás poprosiť, aby ste tento môj návrh podporili. Pozmeňujúci návrh, chcem sa poďakovať, podpísali všetky kluby v Národnej rade. Ďakujem.
Danko, Andrej, predseda NR SR (2018-09-14):
Ďakujem. Dávam slovo spravodajcovi, ktorého určil navrhnutý gestorský výbor pôdohospodárstva a životné prostredie, Vladimírovi Matejičkovi.
Figeľ, Ján, podpredseda NR SR (2015-12-09):
Ďakujem pekne pánovi kolegovi Náhlikovi za uvedenie. Teraz otváram rozpravu. Do rozpravy som nedostal žiadnu písomnú prihlášku. Pýtam sa na ústnu formu, či sa niekto hlási. Uzatváram ďalšiu možnosť, jedno meno: Igor Hraško. Pán kolega, máte slovo, nech sa páči.
Danko, Andrej, predseda NR SR (2017-12-06):
Pán poslanec Hrnčiar.
P. Paška, predseda NR SR: (2009-12-03):
(Hlasovanie.) 143 prítomných, 124 za, 18 sa zdržalo, 1 nehlasoval. Schválili sme vládny návrh novely Trestného  zákona a Trestného poriadku. Pán poslanec Bobrík uvedie v druhom čítaní v skrátenom legislatívnom konaní hlasovanie o vládnom návrhu zákona č. 581 o zdravotných poisťovniach. Je to tlač 1358. (Hlasovanie o v ládnom návrhu zákona, ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov.)
J. Laššáková, poslankyňa: (2002-12-12):
Prosím, pán predsedajúci, dajte hlasovať.
Dostál, Ondrej, poslanec NR SR (2023-12-18):
Ďakujem, pán predsedajúci. Pán podpredseda Šimečka, ako ste povedali, je to súčasť toho istého balíka alebo toho istého problému ako ten promafiánsky alebo mafiánsky balíček, akokoľvek už to, už to nazveme. Je to pokus uniesť štát, je to pokus spochybniť nezávislé inštitúcie a zabrániť im v tom, aby si robili svoju robotu, aby robili to, čo majú robiť. V prípade orgánov činných v trestnom konaní je to vyšetrovanie vrátane vyšetrovania korupcie, ktorá má politický rozmer alebo politické korene, v prípade nezávislých kontrolných inštitúcií je to vykonávanie dohľadu či kontroly vládnych a iných politík. Áno, je to veľmi nebezpečné vzhľadom na to, že my tu nemáme za sebou sto rokov alebo dvesto rokov pokojného demokratického vývoja, my sme mali minulé storočie pretnuté totalitnými režimami a demokraciu a demokratické inštitúcie ešte iba budujeme a každú chvíľu sa tu dostávajú k moci politické sily, ktoré nezávislosť demokratických inštitúcií spochybňujú. Pokiaľ ide o ten pozmeňujúci návrh pána poslanca Michelka, tak ja upozorňujem, že on ešte nebol podaný, takže pán poslanec Michelko ho nemusí sťahovať, úplne stačí, keď s ním nevystúpi v rozprave, tak tým pádom nebude, nebude podaný. A teda tiež som presvedčený, že po tom, čo sa k tomu vyjadril protimonopolný úrad aj Európska komisia, tak si to ešte rozmyslí.
Brocka, Július, poslanec NR SR (2011-07-12):
Teraz budeme hlasovať o jednotlivých bodoch vyňatých zo spoločnej správy, ktoré požiadal vyňať zo spoločného hlasovania pán poslanec Ondruš. Najprv o bode 7 so stanoviskom gestorského výboru schváliť.
Danko, Andrej, predseda NR SR (2019-09-18):
Ďakujem. Pán poslanec Dostál reagoval na svoju faktickú. Bol prihlásený do rozpravy. Pýtam sa, či sa, teda či sa chce niekto prihlásiť do rozpravy ústne. Uzatváram možnosť prihlásenia. Dvaja páni poslanci, pán poslanec Klus a Dostál. Nech sa páči, pán poslanec Klus.
Figeľ, Ján, podpredseda NR SR (2012-10-19):
Ďakujem pekne. Na vystúpenie sú faktické poznámky. Končím možnosť. Prvým prihláseným je pán Hudacký, nech sa páči.
Kaník, Ľudovít, poslanec NR SR (2015-10-07):
Ďakujem, pani podpredsedníčka. V súlade s § 73 zákona o rokovacom poriadku som bol určený za spravodajcu k návrhu zákona, ktorý je uvedený pod tlačou 1665. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. V súlade s rozhodnutím predsedu Národnej rady č. 1679 navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015 od prerokovania návrhu zákona Národnej rady v prvom čítaní. Pani predsedajúca, skončil som, otvorte, prosím, všeobecnú rozpravu.
Dostál, Ondrej, poslanec NR SR (2024-01-18):
Pani poslankyňa Remišová, súhlasím úplne s vaším hodnotením tohto návrhu a politiky vládnej koalície ako pokus o deštrukciu právneho štátu. Lebo nič iné ako snaha deštruovať právny štát za návrhom na skrátené legislatívne konanie alebo na to, aby novela Trestného zákona, ktorá má zrušiť špeciálnu prokuratúru a výrazne znížiť trestné sadzby a prekopať systém trestného práva tak, aby viac vyhovoval zločincom, nie je. Kto by to myslel úprimne, kto by chcel diskutovať napr. o restoratívnej justícii, o tom, že účelom, účelom trestného konania, alebo výsledkom trestného konania nemá byť iba potrestanie páchateľa, ale aj náhrada škody, alebo náprava toho páchateľa, tak to sú legitímne témy, o ktorých sa legitímne dá hovoriť a v rámci nich sa aj úplne legitímne dá diskutovať o nastavení trestov, o nastavení spôsobu ukladania trestov, ale to vyžaduje normálnu diskusiu. Normálna diskusia je možná v štandardnom prostredí a v štandardnom legislatívnom konaní vrátane, a o tom tiež hovorila aj pani prezidentka, ktorú ste vo svojom vystúpení spomínali, vrátane medzirezortného pripomienkového konania. Lebo naša diskusia v parlamente nemôže nahradiť štandardné pripomienkové konanie, ani, dokonca ani vtedy, keby reálnou diskusiou bolo, keby to nebolo, že iba my z opozície tu medzi sebou diskutujeme a na seba reagujeme, aj v tom prípade, keby sme diskutovali s koaličnými predstaviteľmi, ani vtedy by to nenahradilo pripomienkové... (Prerušenie vystúpenia časomerom.)
Martvoň, Anton, poslanec NR SR (2012-11-30):
Ďakujem pekne. Pán poslanec Štefanec, v podstate ja si dovolím upozorniť na to, že neviem, aké informácie zasielali vaši kamaráti Svetovému ekonomickému fóru, ale ja vychádzam zo zverejnenej správy na webovej stránke Svetového ekonomického fóra, kde to štatistické zisťovanie v tej správe je uvedené v tých rokoch, teda kedy bola vláda Ivety Radičovej. Potvrdzuje to aj to, že bolo to vyhotovené, teda nehovorím, že štatistické zisťovanie bolo robené v roku 2012, ale vyhotovená tá správa bola až teda v 1. polroku 2012. Ale štatistické zisťovanie je tam uvedené v tých rokoch. Čo sa týka vášho ďalšieho argumentu, že v roku 2006 sme boli na nejakom 37. mieste, pokiaľ si dobre pamätám. Znova si dovolím poukázať na to, že v roku 2006 práve sme boli aj my strana SMER pri vláde. Tam sme nastúpili a práve tá zverejnená správa bola, teda bola zverejnená v čase našej vlády. Čiže je to, myslím si, fajn, keď ste nás pochválili, že sme boli v tom čase na 37. mieste. No a mňa mrzí, že za vašej vlády, teda vlády Ivety Radičovej, ste sa dostali, alebo teda ste dostali Slovenskú republiku až na 71. miesto.
V. Veteška, podpredseda NR SR: (2005-05-26):
D. Bollová, poslankyňa: Áno, ďakujem pekne, pán predsedajúci. Pán Mikloško, ja som to zobrala do úvahy, že určite budete reagovať, lebo my sa tak máme radi, že to by ste si nemohli odpustiť. Chcela by som na margo toho imidžu pána predsedu Langoša povedať, že ja som o ňom nevedela, lebo aj ja som bola podobná nula. Ja som tiež nikde v žiadnych orgánoch nefungovala, tak som si myslela, že asi to bude aj on jeden z tých núl. Ale, myslím, nepovedala som to, že pán predseda Langoš nie veľmi si upevnil alebo skrášlil svoj imidž nedávnou príhodou o nejakých peniazoch atď., ktoré sa nakoniec zamaskovali, takže nemyslím si, že je taký čistý, že by mohol kádrovať, hodnotiť tisíce ľudí. Na pána kolegu Abrhana nebudem vôbec reagovať, lebo dosť som toho hovorila v tom vystúpení, aj o orgánoch, aj o tom monštre. Pretože za to potrebuje ústav novú budovu, neviem, či nebudeme musieť ešte aj niečo vystavať. Možnože aj Národná rada mu dá nejaké priestory, aby tie milióny papierov mal kde uložiť. Len neviem, kto a kedy a za akým účelom sa v tom bude hrabať a aký z toho bude prospech. Ďakujem, to je všetko.
Hraško, Igor, poslanec NR SR (2015-09-22):
Ďakujem za slovo. Tak predovšetkým k smeráckym poslancom. Asi ste si niektorí sedeli na ušiach a neporiadne ste buď čítali, alebo pozerali ten zákon. Čo sa týka tam kolegu, tak váš názor budem tlmočiť tým organizáciám, ktoré mi tie relevantné pripomienky dávali a ktoré nám tu o tom písali. To sú odborníci. Nie vy, nie vy, ktorý ste len pracovali v tejto veci, ale sú odborníci, ktorí boli poskladaní z viacerých oblastí. Takže keď sa tomu nerozumiete, ja vám za to nemôžem. A že komu má slúžiť tento zákon? No ja som sa pýtal, komu má slúžiť, pretože všetci dávali pripomienky negatívne, že nemá slúžiť ľuďom, tak som sa pýtal komu. Takže je to relevantná otázka. A na základe čoho vy poviete, že ja neovládam? Ja som stavebný inžinier. A okrem toho rokoval som aj konzultoval som s viacerými stavbármi z rôznych, z rôznych oblastí. Takže vy nemôžete tvrdiť, že ja neovládam. To je len váš hlúpy názor, lebo vám chýbajú argumenty. A na tom sa podieľali odborníci, aj to som hovoril, ako ich potom ministerstvo obišlo, pretože odborníci dávali tie pripomienky a ministerstvo ich obišlo, ináč by sa neozývali. No a čo povedať k Vaľovej? No, ja tiež neveštím z gule, ja radšej si idem zatancovať, ale to nie je moje povolanie na rozdiel od vás. Ešte raz zopakujem, ja som stavebný inžinier a zúčastnil som sa pripomienkového konania územného plánu v meste Martin aj v ďalších obciach, s ktorými som spolupracoval v okrese Turiec. Vy si tam len sedíte u vás a riešite plány, ale samozrejme tiež tomu nerozumiete, pretože nie ste stavebná inžinierka. Vám to len niekto nakukal a tvárite sa, akože ste odborníčka. Figu borovú. Ale vy už musíte tliapať nejaké taľafatky. A takisto aj ku kolegovi Petrákovi. Odporúčam, aby sa nevyjadroval k veciam, ktorým sa nerozumie; 141 bodov v pozmeňováku bolo relevantných, pretože sa menili niektoré paragrafy, ktoré s tým, všetko, súviseli. Ale to by ste mali poznať, veď ste už skúsený poslanec. Aspoň vidno, aký ste babrák, takisto ako všetci ostatní kolegovia vaši. Ďakujem.
Laššáková, Jana, podpredsedníčka NR SR (2014-11-08):
Pán poslanec Huba, nech sa páči.
Matovič, Igor, poslanec NR SR (2016-04-18):
Pán nový predseda Národnej rady, kolegovia, kolegyne, pán nový predseda Národnej rady, povedal som to naschvál a teda začnem najprv hovoriť k vám. Keď pred necelými štyrmi týždňami tu nastal spor ohľadne výborov, tak zvolali sme grémium, alebo teda iniciovali sme zvolanie grémia, vy ste ho zvolali a na tom grémiu som bol naozaj doslova milo potešený z vašeho prístupu. Keď sme navrhli, že však vlastne vôbec to nebude bolieť, však prečo by ste nemohli vymeniť napríklad poslanca Simona z výboru zahraničného za poslanca Klusa, ktorý zase je vo výbore pre poľnohospodárstvo a navzájom takýmto spôsobom vyjsť v ústrety opozičným poslancom alebo teda poslanca Beblavého preradiť do výboru pre financie a rozpočet alebo teda prípad, ktorý spomínal Daniel Lipšic, tak vy ste, a naozaj mi to pripadalo z takej pozície novo, čerstvo zvoleného predsedu Národnej rady s pocitom, že dostali ste hlasy od opozície, aj keď za seba hovorím, že určite môj teda nie, ale teda dostali ste, treba uznať, tak ste povedali, že áno, urobíte všetko pre to, aby sa vyšlo v ústrety týmto požiadavkám a ja som od vás chcel, že dajte chlapské slovo. Vy ste tam za touto drevenou stenou dali chlapské slovo, že áno, vyjdete v ústrety opozičným požiadavkám. Ešte ste mňa požiadali, aby som to išiel dohodnúť s ostatnými poslancami, ktorých sa to dotýkalo, že či teda v tom prípade, ak vy teda poviete, že áno, urobíte všetko pre to, aby ste im vyšli v ústrety, či sú ochotní stiahnuť svoje návrhy a neobštruovať alebo teda nezdržovať schôdzu. Tak ja som ich ešte išiel presvedčiť o tom, že toto spravíte. Daniel Lipšic, áno, skúsenejší to politik, mi v tej situácii hovorí: „nerobte to, podvedú vás“. A ja dnes musím dať za pravdu Danielovi Lipšicovi, áno, nemali ste to robiť, lebo ste nás, pán novozvolený predseda Národnej rady, podviedli. Vy jednoducho začínate podvodom. Doteraz ste iba vytvárali koalíciu s dvomi podvodníkmi, s Bugárom a Procházkom, ktorí podviedli svojich voličov. Čiže postavili ste základ svojej koalície na podvode a, bohužiaľ, dnes ste sa pridali ako tretí podvodník k nim, keď v prvom rozhodnutí, pri prvom kroku, kedy ste mali ukázať, že ste autonómny predseda Národnej rady, ste dokázali, že ste len bábkou Bélu Bugára, lebo to, čo vám nepošušká do ucha, nespravíte. A môže sa Gál tam smiať jako opica, jednoducho je to pravda. Čiže... (Prerušenie vystúpenia predsedajúcim.)
Zajačik, Vladimír, poslanec NR SR (2021-01-29):
Ďakujem pekne, pán predsedajúci. V rozprave vystúpili dvaja poslanci, nebol znesený žiadny pozmeňujúci návrh. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Takáč, Richard, poslanec NR SR (2022-05-03):
Ďakujem veľmi pekne za slovo, pán predsedajúci. Pán poslanec Zahorčák, pán primátor Michaloviec, tvoje vystúpenie bolo smerované na fakt, poviem, vysvetľujúcej odbornej úrovni, kde si sa venoval tomu, že kde sa vlastne aktuálne nachádzame. No a nachádzame sa, nachádzame sa tam, kde sme sa ocitli, a to 23. 4. 2022, kde na Slovensku prestal existovať právny štát a koniec demokracie. Dvadsiateho apríla tak poviem, že začala doba temna, kde sa opozícii zatvárajú ústa putami touto fašistickou diktatúrou, mafiou a terorom, ktorý tu zavádza vládna koalícia. Keď som si mal možnosť dnes prečítať vyjadrenie šéfa Najvyššieho súdu pána Klimenta, ktorý hovoril o tom, že v kontexte nelegálnych nahrávok z chaty, kde vyšetrovateľ, ktorý toto zadal a ktorý toto riešil, je trestne stíhaný, kde všetci potvrdili, že išlo o nelegálne nahrávky a vyšetrovateľ je, zopakujem ešte raz, za to trestne stíhaný, tak predseda Najvyššieho súdu vo veci právnika Paru povie, že on si aj tak myslí a berie tieto nahrávky z chaty ako za legálne. Dámy a páni, na Slovensku už nie sú žiadne mantinely. Tak ako som povedal je tu totálny rozpad právneho štátu a koniec demokracie, a to, čo si dovoľujú jednotliví predstavitelia, niektorí, podotýkam, predstavitelia či NAKY či špeciálnej prokuratúry alebo Najvyššieho súdu, sú bezprecedentné veci v 21. storočí v demokratickej krajine.
Zmajkovičová, Renáta, podpredsedníčka NR SR (2013-09-17):
Nie, nemôžete mať stoličku.
Kozelová, Monika, poslankyňa NR SR (2021-10-06):
Pán predsedajúci, dajte, prosím, hlasovať o návrhu zákona ako o celku.
Laššáková, Jana, podpredsedníčka NR SR (2013-09-20):
Ďakujem pekne. Prosím vás pekne, zaujmite miesto určené pre navrhovateľov, nie ste v rozprave. Ešte predtým, ako dám slovo spravodajcovi, len sa chcem ospravedlniť, a upozornili ma z kancelárie, že pán predseda Národnej rady sa dohodol s pani poslankyňou Gibalovou, že jej návrh, ktorý je ako tlač 642, bude ako prvý bod v utorok o 9.00 hodine. Nech sa páči, dávam slovo teraz spravodajcovi, ktorého určil navrhnutý gestorský výbor, výbor pre hospodárske záležitosti Jozefovi Mikušovi. Nech sa páči, pán poslanec, máte slovo.
P. Paška, predseda NR SR: (2008-05-15):
(Hlasovanie.) 127 prítomných, 115 bolo za, 12 sa zdržalo. Konštatujem, že sme schválili návrh novely Zákonníka práce. Odhlasovali sme prerokované body programu. Procedurálny návrh, pán podpredseda, pani poslankyňa Laššáková, nech sa páči.
Šutaj Eštok, Matúš, poslanec NR SR (2020-07-23):
Ďakujem pekne. Pán predsedajúci, ja si vás ešte raz veľmi pekne dovolím poprosiť o to, aby ste dodržiavali rokovací poriadok a upozornili kolegov, že majú... (Prerušenie vystúpenia predsedajúcim.)
Laššáková, Jana, podpredsedníčka NR SR (2013-12-18):
Takže pokračujeme ďalej v rokovaní s tým, že o piatej budeme hlasovať. Poprosím pána predkladateľa, pána spravodajcu. Písomne do rozpravy bol prihlásený pán poslanec Poliačik. Už sú tu aj páni poslanci SMER-u. Nech sa páči a poprosím vás, aby sme rokovali ďalej. Nech sa páči, pán poslanec.
Blanár, Juraj, podpredseda NR SR (2022-02-15):
Ďakujem. Prerušujem rokovanie o tomto bode programu. Ďakujem pánovi spravodajcovi. Pristúpime k nasledujúcemu bodu programu, ktorým je prvé čítanie o vládnom návrhu zákona o zriadení Mestského súdu Bratislava a o zmene a doplnení niektorých zákonov , je to bod č. 32, parlamentná tlač štyristo, pardon, 848. Návrh na pridelenie na prerokovanie výborom je v rozhodnutí č. 879. Udeľujem slovo pani ministerke spravodlivosti, aby tento vládny návrh zákona uviedla v snemovni. Nech sa páči, pani ministerka.
Bugár, Béla, podpredseda NR SR (2017-05-11):
Prezentujme sa a hlasujme o týchto bodoch zo spoločnej správy. (Hlasovanie.) Prítomných 138 poslancov, za 134, 4 sa zdržali hlasovanie. Konštatujem, že tieto body boli schválené.
Pellegrini, Peter, predseda NR SR (2015-05-21):
71? 1527. Je to opäť stiahnutie navždy, alebo len na túto schôdzu. Pán navrhovateľ, pán poslanec Hudacký, navždy alebo len iba na túto schôdzu? (Reakcia poslanca Hudackého mimo mikrofónu, reakcie z pléna.)
Mizík, Stanislav, poslanec NR SR (2018-05-17):
Ďakujem za slovo. Pán Matovič, dobré divadlo, skúsim recipročne reagovať. Je jasné, že treba vyčistiť tento Augiášov chliev vládnucich v súčasnosti. Mám ale divný pocit. Hlavný imám z budúceho kalifátu Matovičovho kritizuje nepodarené persóny z vlády. Takisto ako saskári, keď spomínali Kočnera, Sulíkovho kávičkového priateľa. Opäť tu platia slová pesničky, „na rohu ulice vrah o morálce káže“. Vaše kauzy sú tiež známe, že? Biely koník, účty na povale, šialené celosvetové turné na škodovke, súčiastky na tlačiareň a ktovie čo ďalšie? Však vy, keď sa sám seba ešte viac naštartujete, aj sám seba odhalíte. Ja mám vaše divadelné prestavenie naozaj úprimne rád a myslím si, že vy patríte buď na dosky Slovenského národného divadla, alebo do zariadenia, kde sú v bielych plášťoch ctihodní páni a sestričky, čo podávajú pacientom sedatíva. Je jasné, že treba vymeniť vládu, len mám hrozný pocit, keď si predstavím vás ako ministra financií, Janku Cigánikovú ako ministerku zdravotníctva či Galka ako ministra vnútra alebo, nebodaj, toho pána, čo sa meno bojím vysloviť, lebo mi dá facku, že by bol šéf Zboru väzenskej a justičnej stráže. Ďakujem za slovo.
Nemky, Martin, poslanec NR SR (2019-06-20):
Pán predsedajúci, ja len v krátkosti. Rád by som požiadal o hlasovanie v utorok o sedemnástej hodine.
Karahuta, Jaroslav, poslanec NR SR (2020-05-19):
Áno, takže čo sa týka, čo sa týka kontroly, tak súhlasím s tým, čo povedal pán Kuffa, my sme tu aj dnes predbežne sa o tom bavili, že pri najbližšom výbore, ak to bude legislatívne možné, tak požiadame Najvyšší kontrolný úrad, aby zmenil kontrolu od roku 2011. Ďakujem pekne.
L. Gyurovszky, minister výstavby a regionálneho rozvoja SR: (2005-10-28):
Navrhovanou právnou úpravou sa realizuje časť záväzkov, ktoré vyplývajú pre Slovenskú republiky z Európskej dohody v oblasti zosúlaďovania práva Slovenskej republiky so zákonmi a ďalšími právnymi predpismi a s právnymi rozhodnutiami členských štátov Európskej únie. V tomto prípade ide o prebratie smernice Európskeho parlamentu a Rady č. 2002/91/ES zo 16. decembra 2002 o energetickej hospodárnosti budov do nášho práva. Tento právny predpis je v našom právnom poriadku novým predpisom. Preberá všetky podstatné ustanovenia uvedenej smernice, ktoré vyplývajú ministerstvu výstavby a regionálneho rozvoja z gestorstva smerníc v sektore stavebníctva. Vládny návrh zákona ustanovuje postupy a opatrenia na zlepšenie energetickej hospodárnosti budov s cieľom optimalizovať vnútorné prostredie v budovách a znížiť emisie oxidu uhličitého z prevádzky budov. Pozmeňujúce a doplňujúce návrhy prezentované v spoločnej správe Národnej rady Slovenskej republiky akceptujeme. Vážené pani poslankyne, vážení páni poslanci, za základe uvedeného odporúčam, aby ste predložený návrh vládneho zákona o energetickej hospodárnosti budov a o zmene a doplnení niektorých zákonov schválili. Ďakujem za pozornosť.
Kadúc, Miroslav, poslanec NR SR (2014-02-05):
... jedenásť, trinásť ľudí. Čiže, čiže dvakrát, skoro trikrát toľko. (Reakcie z pléna. Prerušenie vystúpenia predsedajúcou.)
Pčolinský, Peter, podpredseda NR SR (2023-05-17):
Otváram rozpravu, do ktorej nemám žiadnu písomnú prihlášku. Pýtam sa, či sa chce niekto prihlásiť ústne. Nie. Uzatváram možnosť prihlásiť sa. Chcete záverečné slovo? Nech sa páči.
Žiga, Peter, podpredseda NR SR (2024-09-17):
Dáte mi to písomne, prosím? Pán poslanec Vašečka.
M. Číž, podpredseda NR SR: (2008-06-20):
Vážené kolegyne, kolegovia, ešte máme dva body programu, ale pri návrhu pani poslankyne Rosovej, pokiaľ sa s tým stotožňuje, bol za mnou predseda výboru pre školstvo, že z rôznych dôvodov by bolo lepšie, keby sme to prerokovali až ten nasledujúci týždeň, pani Rosová. A ešte je tu návrh pani poslankyne Ivety Radičovej, máme tu spravodajcu, teda navrhovateľku aj spravodajcu a zúfalo málo poslancov. Pani poslankyňa Radičová. (Reakcia poslankyne.) Dobre. Vážené kolegyne, kolegovia, dovoľte mi vzhľadom na situáciu, ktorá nastala, je 12.00 hodín prakticky, prerušujem rokovanie 24. schôdze Národnej rady Slovenskej republiky. Opäť pripomínam, že pokračujeme v utorok o 9.00 hodine. Želám všetkým príjemný víkend. Prvého júla 2008, samozrejme, dátum upresňujem. Ďakujem pekne. (Prerušenie rokovania o 11.57 hodine.)
Blanár, Juraj, poslanec NR SR (2017-10-10):
Ďakujem veľmi pekne. Vážený pán minister, vážená snemovňa, konštatujem, že v rozprave vystúpili traja poslanci a jeden z poslancov, pán poslanec Suchánek, predložil pozmeňujúci návrh, o ktorom budeme hlasovať. Avšak vyjadrenie predkladateľa pána ministra je, že neodporúča tento pozmeňujúci návrh, aby bol schválený. Využijem v krátkosti príležitosť, nechcel som tiež naťahovať tú rozpravu, aby som odpovedal aj pánovi poslancovi Suchánkovi, aj pánovi poslancovi Hegerovi. Pán minister detailne vysvetlil súvislosť s Ústavným súdom a nálezom, lebo tu bolo také nedorozumenie, keď pán poslanec Suchánek povedal, že nie je to vôbec žiadny problém, keď to nebol problém, keď tu bola jedna zdravotná poisťovňa, tak prečo by to mal byť teraz problém. Videli ste sami, že to bol problém z toho, čo tu predniesol pán minister. A úprimne keď to poviem, ja rešpektujem nálezy Ústavného súdu, ale pri tých argumentáciách, ktoré som videl, naozaj krútim hlavou. A z tohto pohľadu aj to, čo navrhoval vo svojej rozprave pán poslanec Heger, že preraďme všetkých poistencov do Všeobecnej zdravotnej poisťovne a tým pádom súkromné poisťovne nebudú mať nikoho. No garantujem vám, že na základe toho, čo už teraz sme počuli, tak by sme mali, mám tu citáciu, že ich presuňme do Všeobecnej zdravotnej poisťovne, tak by sme mali medzinárodné arbitráže na krku a naozaj je to komplikovaná vec. Mňa to osobne neteší, pretože som zástancom jednej zdravotnej poisťovne. A rovnako si myslím, že súkromné zdravotné poisťovne by nemali čo vynášať nejaký zisk odtiaľ. Ak to raz je určené pre zdravotníctvo, tak to tam má ostať. Tie snahy, ktoré tu boli, sa urobili. Ale Ústavný súd skonštatoval niečo, čo naozaj musíme rešpektovať, čo teda mňa naozaj neteší. To, čo odvedieme do zdravotníctva, malo by tam podľa môjho názoru aj ostať. Čiže posledný dôvetok, tým, že sa urobilo to technické opatrenie, že sa zrušili tie stropy odvodové, tak de facto za poistencov štátu týmto technickým opatrením išlo rovnako ako v predchádzajúcom roku, ba dokonca o 16 mil. viac. Ale všetci na výbore, pán poslanec, viete to veľmi dobre, že neboli sme spokojní, ale sme radi, že sme vyrokovali aj tých 70 mil., a som presvedčený, že keď budeme takto pokračovať ďalej aj s tými opatreniami, ktoré sme tu schválili, napríklad v tej liekovej politike, kde sa ušetrilo, že dokážeme dostať viacej peňazí do zdravotníctva. Ďakujem pekne za pozornosť.
Kollár, Boris, predseda NR SR (2023-05-24):
S faktickými poznámkami traja poslanci. Pani poslankyňa Majorová, nech sa páči.
Číž, Miroslav, poslanec NR SR (2013-09-17):
Ďakujem pekne. Neviem, či skončil pán poslanec, ale, pán poslanec, ja som mal tendenciu a nakoniec veď rešpektoval som a bolo pre mňa zaujímavé, ako ste hájili ten záujem verejného majetku v štátnych lesoch. Teraz ste skončili po dvoch hodinách v druhom čítaní tým, že zakončili ste to prečítaním 22-stranového pozmeňujúceho návrhu. Pán kolega Mičovský, problém korupcie je starý ako samo ľudstvo. Etana – to bol taký panovník sumerský – a už v roku 3740 pred naším letopočtom mal ustanovenia o protikorupčnom boji. Máme za sebou dejiny, ktoré môžeme sledovať už písané, už 3 000 rokov, ako sa bojuje proti korupcii. Môžeme odtínať ruky, môžeme zatvárať na dlhoročné žaláre, doteraz v Číne, pokiaľ sledujeme, minimálne prednedávnom ešte sa konali verejné popravy korupčníkov na štadiónoch, kde bolo 100-tisíc ľudí. Ide o veľmi zložitý jav aj v dnešnom svete. Prakticky neexistuje krajina, ktorá by nebola dotknutá korupčnými škandálmi, čo naznačuje, že ide veľmi zložitý spoločenský jav, s ktorými sa veľmi podrobne zaoberajú naozaj všetky sféry ľudského poznania, ale predovšetkým humanitné vedy, to znamená: sociológia, politológia, psychológia a logicky aj sféra a teória práva a trestného práva osobitne. Očakávame, že pokiaľ chcete vy ako lesný inžinier pristúpiť, pridať k doterajším znalostiam boja proti korupcii niečo, no počúval som, že čo to asi môže byť. Viete, k serióznosti nás všetkých patrí aj to, že musíme, pán kolega, bojovať aj proti osobným vlastnostiam, ako je egománia, egocentrizmus, schopnosť ohodnotiť seba samého, do akej miery a o čom som schopný v, na najvyššej pôde Slovensku, ktorý tu je, reálne povedať, ale... (Prerušenie vystúpenia časomerom. Potlesk.)
V. Palko, minister vnútra SR: (2005-10-25):
Návrh zákona predovšetkým umožňuje predsedovi samosprávneho kraja zveriť rozhodovanie o právach a povinnostiach právnických osôb a fyzických osôb v oblasti verejnej správy príslušnému organizačnému útvaru úradu samosprávneho kraja, teda zamestnancom samosprávneho kraja, čím sa zmení súčasný nevyhovujúci právny režim, ktorý rozhodovaciu právomoc v administratívnych veciach viaže len na osobu predsedu samosprávneho kraja. Navrhovaná úprava odbremení predsedov samosprávnych krajov od operatívnych rozhodovacích úloh a zvýši odbornosť rozhodovacieho procesu v regiónoch po decentralizácii kompetencií štátu na tento typ územnej samosprávy. Ďalej sa ukazuje nevyhnutným, a to aj s ohľadom na kritiku zo strany verejnosti, ustanoviť mechanizmus priznávania odmien poslancom zastupiteľstva samosprávneho kraja krátkodobo uvoľneným na výkon funkcie. Navrhuje sa priamo v zákone limitovať odmeny týmto poslancom v kalendárnom roku, a to najviac 20-násobkom minimálnej mesačnej mzdy. Taktiež je potrebné ustanovenia o nezlučiteľnosti funkcie predsedu a poslanca samosprávneho kraja prispôsobiť zneniu ústavného zákona č. 357 o ochrane verejného záujmu pri výkone funkcií verejných funkcionárov. Možno očakávať, že prijatím navrhovanej zákonnej úpravy sa utvoria lepšie podmienky na činnosť nadobecnej samosprávy. Vzhľadom na uvedené skutočnosti odporúčam po všeobecnej rozprave rozhodnúť o prerokovaní predloženého návrhu zákona v druhom čítaní. Ďakujem za pozornosť.
Pellegrini, Peter, predseda NR SR (2015-04-23):
Pán poslanec Kadúc.
Simon, Zsolt, poslanec NR SR (2014-09-12):
Ďakujem. Vážená pani podpredsedníčka Národnej rady, vážení predkladatelia, kolegyne, kolegovia, v prvom rade chcem povedať, že tento návrh zákona alebo toto riešenie som aj sám navrhoval alebo požadoval od poslancov SMER-u vtedy, keď riešili problematiku uránu. Musím povedať, že nie som zástancom toho, aby bol ten úplný zákaz. Skôr by som sa prikláňal k tomu, aby to riešené bolo rovnakým spôsobom ako pri uráne. Aj pri jednom neraste, aj pri druhom neraste, keď pri uráne sa vládny SMER a poslanci rozhodli ísť cestou, že je zákaz a občania môžu rozhodnúť o opaku, resp. o uplatňovaní, vykonávaní ťažby, tak dnes musím povedať, že nechápem, prečo práve poslanci SMER-u v tomto prípade z predloženého návrhu, ktorý je identický spôsobom riešenia uránu, alebo prístupu k riešeniu uránu, prečo dnes hovoria, že je úplný zákaz. Ale skutočný dôvod, prečo som sa prihlásil so rozpravy, je ten, aby som poukázal na to, že keď niektorý zákon na dnešnej schôdzi, na septembrovej schôdzi, je volebnou kampaňou do miestnej správy, teda na obce, tak tento návrh zákona dnes je tým najjasnejším príkladom. A je to práve pani podpredsedkyňa Národnej rady, pani Laššáková, ktorá je jednou z predkladateľov tohto návrhu zákona. Týka sa to miest Detvy, Štiavnice a stredného Slovenska, skade pochádza aj ona. Je mi len nesmierne smutné, že na tejto schôdzi boli vyradené opozičné návrhy s dôvodom, že lebo komunálne voľby na jeseň, a tento návrh zákona je tým najjasnejším príkladom z dielne SMER-u, že sú to komunálne voľby. Ďakujem pekne.
Hlina, Alojz, poslanec NR SR (2014-01-28):
Ďakujem veľmi pekne. Ja len takú technickú poznámku. Ja som čiastočne, musím doplniť a naozaj treba aj oceniť, že relatívne hekticky vznikal aj ten náš návrh, a treba poďakovať kolegom, ktorí, čomu ja som moc neveril, že sa to podarí a že sa to podarilo. Tak naozaj aj kolegom z môjho bývalého klubu OĽaNO pánovi Feckovi a pánovi Hubovi, že sme to tak narýchlo vedeli spraviť, a uvidíme, či prejde aj hlasovanie. Ďakujem.
Janckulík, Igor, poslanec NR SR (2019-01-30):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre zdravotníctvo. Ďalej aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali do 22. marca 2019 a v gestorskom výbore do 25. marca 2019.
Grendel, Gábor, podpredseda NR SR (2023-06-20):
Vyhlasujem rozpravu za skončenú. Chcete ešte záverečné slovo, pán poslanec Viskupič? Nie. Pán spravodajca? Takisto nie. Prerušujem rokovanie o tomto bode programu a prerušujem aj schôdzu Národnej rady do zajtrajšej deviatej hodiny ráno, kedy budeme pokračovať termínovanými bodmi. (Prerušenie rokovania o 19.00 hodine.) 212
Martvoň, Anton, poslanec NR SR (2014-01-30):
Ďakujem pekne. Pán podpredseda, no vystúpili ste s vystúpením, v ktorom ste sa snažili nám predniesť, ako úprimne chcete pomôcť pani ombudsmanke a ako vás to trápi, ako sa zvrhla táto schôdza. No chcem sa teda k tej vašej úprimnosti taktiež úprimne spýtať, prečo sa neporozprávate s vaším starostom miestnej časti Ružinov za KDH, či nevie dať k dispozícii nejaké priestory bezplatne, prečo sa neporozprávate so starostkou mestskej časti Staré Mesto za SDKÚ, či jej nevie dať nejaké priestory k dispozícii bezplatne napríklad alebo aj za nájom, prečo sa neporozprávate s bratislavským županom pánom Frešom, čo má veľkú budovu alebo aj iné budovy, či jej nevie nájsť nejaký priestor aj za nájom tu v Bratislave. Vy sa všetci ozývate a chcete chrániť pani ombudsmanku, ktorú si vážim, len v prípade, keď vám to vyhovuje a politicky to chcete zneužiť. Je to jedine vtedy. Keď ste jej mohli reálne pomôcť, už vyše dvoch rokov, nepohli ste doteraz ani prstom. Čiže popýtajte sa vašich kolegov na to. Inak fakt doteraz som si vás vážil, ale myslím si, že po tomto vystúpení stávate sa už iba viac politikom ako človekom, ktorý spája. Ďakujem.
Krajčí, Marek, minister zdravotníctva SR (2020-05-12):
... nemohli realizovať preventívne prehliadky a vzhľadom na to, že počet pacientov, ktorí sú ošetrovaní a sú objednávaní, reálne hrozí, že sa ne, že sa nedostanú k absolvovaniu preventívnej prehliadky tento rok. Takže, vážený pán predseda, vážené panie poslankyne, vážení páni poslanci, verím, že predložený návrh zákona podporíte, a aj týmto chcem vyjadriť poďakovanie za to, že ako vidíte, čo sa týka aj jeho obsahovej stránky, je nevyhnutné tieto zmeny urýchlene prijať. Ďakujem veľmi pekne.
Gaborčáková, Soňa, ministerka práce, sociálnych vecí a rodiny SR (2023-05-18):
Ďakujem pekne za slovo. Ďakujem za otázku, vážený pán poslanec, budem citovať Sociálnu poisťovňu. „Jednou z povinností Sociálnej poisťovne je aj poradenská činnosť pre klientov, Sociálna poisťovňa sa snaží využívať čo najviac kanálov na proaktívnu činnosť, obzvlášť keď je dávka nová a vyvolá veľký záujem o informácie s ňou spojené, ako je tomu pri rodičovskom dôchodku. Práve z tohto dôvodu bol zvolený popri iných komunikačných kanáloch aj tento spôsob proaktívneho informovania cieleného presne na klientov, ktorých sa téma rodičovského dôchodku týka. Informačný list bol súčasťou rozhodnutia o rodičovskom dôchodku, ktorá je Sociálna poisťovňa povinná odosielať podľa zákona.“ Po mojom menovaní na post ministerky práce som sa informovala v Sociálnej poisťovni o rozposielaní tohto informačného listu, aktuálny stav je, že k seniorom sa dostanú už len tie informačné listy, ktoré sú súčasťou už sprocesovanej várky hromadného spracovania rozhodnutí. To znamená, po mojom nástupe už teda nijaký takýto, nijaký takýto informačný list nepríde seniorom.
Figeľ, Ján, podpredseda NR SR (2014-06-04):
Ďakujem pekne. Je zaujímavé popočúvať tých, čo nás poslali do opozície, hovoriť o preskupovaní opozície. Ja chcem povedať, že opozícia vzniká buď tým, čo sa stalo (jednak predčasné voľby), a vytvorí sa väčšina a zvyšok je opozícia, a niekedy práve tým, čo znamenajú projekty, projektíky, personálno-politického, finančno-ekonomického charakteru. A toto je potom problém pre spoločnosť, pre štát, pretože to nerieši problémy ľudí, ale svoje vzťahy, záujmy alebo nejaké iné záležitosti. Chcem oceniť u Alojza Hlinu, že hovorí zrozumiteľne, zemito. A práve o tom je aj téma manželstva v ústave, pretože ak sa nám tu stratí zhoda alebo definícia, tak až potom začnú problémy, ktoré sa dotýkajú spoločnosti, nielen rodiny, ale aj celkového práva a vývoja. Hovorí, voda je voda, vzduch je vzduch. Áno, človek je muž a žena. A tá jednota v komplementarite znamená manželský zväzok, ktorý je na prospech nielen dvoch, ale aj všetkých a osobitne detí. Chcem vlastne povedať k tomu, čo odznelo, že, áno, 25 rokov vydržať je dosť, je veľa, pretože nikto toľko nevydržal. A práve preto to spomínam pre politiku, lebo to hovorí o istej lojalite k hodnotám, presvedčeniu, ceste, ktorá je dlhá, náročná, ale zmysluplná. A ak Slovensko potrebuje niečo, tak je to práve osobitne vernosť k istým hodnotám, tradíciám, koreňom, z ktorých vyrastala aj jeho skúsenosť a historická cesta. My sme nehlasovali vtedy. A bol som pri tom tiež s Paľom Hrušovským, s Julom Brockom a s niektorými ďalšími, ktorí ešte pamätajú, kvôli návrhu, ale rešpektovali sme ústavu viac než tí, ktorí ju oslavovali. A to je podstatné. (Potlesk.)
Blanár, Juraj, podpredseda NR SR (2021-05-10):
Ďalší – pán poslanec Stanislav Mizík.
Hrušovský, Pavol, podpredseda NR SR (2010-12-08):
Hlasujeme. (Hlasovanie.) 140 prítomných, 75 za návrh, 65 sa zdržalo. Body 5 a 8 zo spoločnej správy sme neschválili. Ďalší návrh.
Číž, Miroslav, poslanec NR SR (2014-11-10):
Ďakujem. Ďakujem za faktické. Kolegovia, no, z opozície, však keby ste so mnou súhlasili, tak stiahnete návrh a zbalíme sa, ideme domov na kampaň, ale čo je logicky. Samozrejme, nestíham. Pán kolega Mikuš, pán Kadúc, no, na to by sme asi potrebovali väčší priestor, aby sme si to vysvetlili. Ale, pani Žitňanská, nepochybne máme k dispozícii predsa tento priestor a teším sa na diskusie s vami, keď budete kritizovať vlastné vládne návrhy zákonov či iné akty, ktoré vláda do parlamentu predloží. Pán Šebej, tú knižku, vám chcem povedať, mám aj ja. A so všetkým, čo ste povedali, súhlasím. Len mám na vás jednu otázku. Teda mám si brať etický vzor ku korupcii z vlád, ktoré ste tak bezvýhradne v parlamente podporovali, ktorých ste boli členom? Teda vlády pána Dzurindu? To snáď nie! Pán Mičovský, to je vaša obľúbená agenda. Trošičku neeticky sú tzv. difamačné žaloby, ale to trošku machrujem ako právnik, odpustite mi. Len Monte Christa ste videli? Monte Christo bol dvadsať rokov alebo koľko vo väzení, pretože ho falošne udali. To sú tie difamačné žaloby, s ktorými má civilizácia veľmi veľké skúsenosti na Slovensku a na celom svete. To znamená, že ak chcem posudzovať ľudí, aby aktívne informovali o zločinoch, zároveň musíme vytvoriť mechanizmus ochrany tých, ktorí sú obvinení falošne. Pozrite si grófa Monte Christa a budete mi do budúcnosti viacej rozumieť, o čom hovorím v tejto veci. A viem vám to osobne podrobnejšie vysvetliť, o čo mi ide. Pán Lipšic, my sme žiadne domnienky, a to opakujem, my sme žiadne domnienky, naše konštrukcie nerozprávali. Používame to, ja som vedel o kauze, kým prišiel návrh sem do parlamentu, v Piešťanoch len z médií. A citujem vám len médiá. Veď môžme ich komentovať a môžu si tak občania, tak my urobiť z napísaného záver. A nepochybne to bude mať ďalší vývoj, takže asi budeme mať šancu vlastnú dôveryhodnosť aj v budúcnosti si navzájom potvrdzovať prípadne. Ďakujem inak všetkým veľmi pekne.
Bugár, Béla, podpredseda NR SR (2018-11-29):
Prezentujme sa a hlasujme. (Hlasovanie.) Prítomných 144, za 82, zdržalo sa 62 poslancov. Konštatujem, že zákon bol schválený. Vážené panie poslankyne, páni poslanci, chcem vás informovať, že vláda Slovenskej republiky doručila Národnej rade návrh na vymenovanie guvernéra Národnej banky Slovenska (tlač 1248) a návrh na vymenovania viceguvernéra Národnej banky Slovenskej republiky (tlač 1249). Preto v mene troch poslaneckých klubov vládnej koalície podávam návrh na zaradenie týchto nových bodov do programu 38. schôdze a navrhujem, aby sme tieto body prerokovali v utorok 11. decembra o 14. hodine. Je s tým všeobecný súhlas? (Nesúhlasná reakcia pléna.) Nie. Prezentujme sa a hlasujme. (Hlasovanie.) Takže prítomných 142, za 86, proti 40, zdržalo sa 14 poslancov, nehlasovali 2. Konštatujem, že tieto body sme zaradili a, samozrejme, nakoľko sa týkajú tej istej inštitúcie, bude zlúčená aj rozprava. Chcem vás ešte informovať, že minister financií z dôvodu zahraničnej pracovnej cesty požiadal, aby sme o jeho bodoch programu, pokiaľ by prišli na poradie v pondelok budúci týždeň, tento deň nerokovali, rovnako aj minister dopravy požiadal, aby sme o jeho bodoch programu v pondelok a utorok budúci týždeň nerokovali, tiež je v Bruseli. S ohľadom na aktuálny priebeh tejto schôdze by sme rokovali od bodu 20 o poslaneckých návrhoch zákonov v pondelok. Nakoľko sme odhlasovali všetky body, na základe rozhodnutia Národnej rady o skrátenom legislatívnom konaní po prestávke pristúpime k prvému čítaniu o vládnom návrhu zákona o ochrane majetku v plynárstve, zákon č. 160/2015 Z. z., a až potom budeme pokračovať o, teda v rozprave o zákone o hazardných hrách. Takže vyhlasujem prestávku do 17.25. (Prestávka.) (Po prestávke.)
Žitňanská, Jana, poslankyňa NR SR (2020-04-20):
Ďakujem veľmi pekne, pán predsedajúci. Prosím, dajte hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Laurenčík, Milan, podpredseda NR SR (2021-11-30):
V rozprave teraz vystúpi pán poslanec Peter Pčolinský, nech sa páči. Pán poslanec Peter Pčolinský nemá záujem vystúpiť v rozprave, pretože, preto vyhlasujem rozpravu za skončenú. A chcem sa spýtať, či má záujem vystúpiť pán navrhovateľ a zaujať stanovisko. Nech sa páči, máte slovo.
V. Veteška, podpredseda NR SR: (2004-03-03):
Otváram všeobecnú rozpravu. Písomné žiadosti som nedostal žiadne. Otváram možnosť podania ústnych prihlášok. Hlási sa pán poslanec Vážny. Končím možnosť podania ďalších prihlášok. Pán Vážny, máte slovo. (Reakcia z pléna.) Musím sa ospravedlniť. Pán spravodajca má prednosť. Nech sa páči, pán poslanec Jasovský, v rozprave.
Mičovský, Ján, poslanec NR SR (2014-12-04):
Ďakujem vám za slovo, vážená pani podpredsedníčka Národnej rady. Vážený predkladateľ, kolegyne, kolegovia, v tejto miestnosti veľakrát sme hovorili o tom, že existuje nejaký zásadný a základný problém a ten problém má meno nezamestnanosť. Obracali sme tento problém z mnohých strán, ale myslím, že vždy sme sa zhodli na tom, že to je problém najväčší. Chcem povedať iba úplne stručne, ale úplne jasne, že toto, čo predložil práve pán poslanec Kadúc, sa mi zdá ako najlepší spôsob riešenia tohto problému, aký som kedy za dva roky v tejto sieni zákonnosti počul. A ak ma voľačo mrzí, tak len toľko možno, že som sa k nemu v nejakej chvíli nepridal, pretože to považujem za excelentné, potrebné a akékoľvek výhrady voči tomuto návrhu považujem za neúprimné, pretože ak sme uvážili, že problém zamestnanosti mladých ľudí je najväčší, tak tento prístup riešenia je úplne najlepší. Ďakujem pekne, všetko.
Mičovský, Ján, poslanec NR SR (2013-10-23):
Ďakujem za slovo, vážená pani podpredsedníčka, ďakujem aj všetkým za faktické poznámky. Zareagujem na pána poslanca Fronca. Áno, ja viem, že sa podporovali práve tieto značky a značenia v minulosti pomerne výdatne. Ale musíme si povedať, že tá tendencia klesá, keby sme to vyhodnotili za posledné desaťročia. Tak voľakedy značkár bol „pán značkár", ktorý dostával preplatené nielen farby, ale aj jeho celú činnosť. Dneska je to aktivita nadšencov, ktorí ja už neviem možno ani len tie farby nemajú preplatené. Napriek tomu tá úžasná sieť turistických chodníkov sa tu udržiava. Takže v tomto ohľade možno by bolo dobré, keby sme aj na základe tejto debaty pristúpili v budúcnosti k tomu, že vieme pomôcť lepším spôsobom značkárom. Verím, že sa tak aj stane. Kedysi som navrhoval, inšpirujúc sa príkladom v Lesoch v Českej republike, aby Lesy Slovenskej republiky boli výdatným sponzorom práve turistických značiek na území slovenských lesov. Už som tú dohodu nestihol nejako dotiahnuť do konca, aj keď som ju mal pekne rozdiskutovanú s Klubom slovenských turistov, keď som bol ešte pracovník Lesov. Ale ja chcem pre túto chvíľu veriť, že práve tým úžasným značkárom, obetavým ľuďom, tak trocha poďakujeme a vystaviame pomník aj v tomto zákone, ktorý, ešte raz hovorím, oceňujem, vítam, a nemám s ním problém, práve odstránením tejto časti, ktorá hovorí o turistických chodníkoch. Keby hovorila o iných územiach, kde nie sú chodníky, ak tam chce niekto robiť nejaké podujatia, rozumel by som tomu. Ale špeciálne vo vzťahu k turistickým chodníkom to považujem za nepochopenie významu turistických chodníkov. Takže im ten pomník vystaviame aj tú vďačnosť prejavíme tým, že táto pasáž zákona stadiaľ bude odstránená. Ďakujem pekne.